ming030890/wiki-yue-high-quality huggingface dataset:
舊體詩

舊體詩（粵拼：gau6 tai2 si1），中國以外又叫漢詩，係用傳統格律創作嘅中文詩，同近代興起嘅新詩相對。舊體詩講求平仄對仗公整。除咗中國，漢字文化圈各地古時都有唔少舊體詩嘅文學創作。

平仄
内文：平仄
平仄呢個諗頭據講係源於南齊（479 - 502 年）嘅。當時啲學者喺度研究語言嘅聲調，指出中古漢語分平、上、去、入四聲，當中平聲出現頻率明顯高啲，所以啲人就將上去入三種聲調統稱做仄聲；平聲顧名思義係指「平直和諧」嘅聲調，而仄聲就「有高低變化」。
傳統上都認為，一首詩歌要聽落順耳，一定要喺聲調上跟從某啲規律先得：例如平聲被認為係和諧嘅，但如一句句子入邊一律都係平聲，句嘢聽落就會「疲軟」；而仄聲就被認為係唔和諧，如果一句句子裡邊太多仄聲，聽落就會好似「咬牙切齒」噉；傳統上，一首舊體詩每一句嘅平仄比例都要相約，五言詩一句五隻漢字，要三平二仄或者二平三仄；舉例說明，而家用廿一世紀初嘅粵語嚟讀出杜甫《春望》頭嗰兩句—
國
破
山
河
在
城
春
草
木
深

押韻
内文：押韻
無論古今中外，詩歌不溜都出晒名重視押韻。近代粵詩嘅例子：
廖恩燾（清末）《劉阮入天台》

行條山路做姑爺，點仲溪窿仲好花。碰到兩單都靚嘢，食完個碗係胡麻。有緣酒既陪人飲，冇話鋪唔共佢孖。番過見啱孫七代，打開族譜不妨查。
舊街場白咖啡

）係馬來西亞一間咖啡店餐飲連鎖店、亦係當地家傳戶曉嘅即溶飲料產品品牌，公司總部喺馬來西亞霹靂州怡保。舊街場白咖啡建於1999年，生產多種即溶飲品產品。另外，仲喺馬來西亞同其他地區，包括新加坡同中國開設237間咖啡店。舊街場旗下即溶飲品已出口至十幾個國家。
2011年7月13號，公司喺吉隆坡交易所上市，招股價為1.25馬幣，發行股份為96,394,000股普通股，集資額為1.2億馬幣。
2017年12月11號，億滋國際旗下聯營公司總部喺荷蘭嘅JDE亞洲（英語：Jacobs Douwe Egberts）以每股3.18令吉，斥資14.7億令吉（3.61億美元）收購舊街場股份有限公司。

馬來西亞
喺2013年，舊街場白咖啡喺馬來西亞擁有200間商店，係呢個集團喺7年內達到嘅成果。

新加坡
截至2015年，新加坡有10間舊街場白咖啡店。

印尼
舊街場白咖啡喺印尼爪哇同巴厘等地區擁有16間分店，計劃緊喺五年內將佢擁有嘅分店數量增加兩倍。

澳洲
舊街場白咖啡計劃喺10年內喺澳洲開設40間分店。2015年8月，澳洲第一間舊街場白咖啡商店喺墨爾本Elizabeth St開業，但係之後喺2017年笠咗。

中國
截至2015年，舊街場白咖啡喺中國大陸設有咖啡店。

擴充業務
公司有意擴充業務到越南、南韓 同埋孟加拉。
舊蘭斯敦路球場

舊蘭斯敦路球場（愛爾蘭蓋爾文：Bóthar Lansdúin）係愛爾蘭首都都柏林嘅一座已經拆咗嘅多用途球場，由全愛爾蘭橄欖球隊擁有，並且同愛爾蘭國家男子足球隊一齊用做主場，此外亦都舉辦過演唱會。座球場喺2007年拆咗，後來喺原址上面起咗新蘭斯敦路球場。
「蘭斯敦路球場」伊個名，來自球場旁邊嘅蘭斯敦路。
舊衫回收籠

舊衫回收籠，係一個嘅大鐵籠，放嚮街邊行人路，畀街坊將啲唔啱着嘅二手衫褲，免費捐畀慈善機構。舊衫回收籠嘅入口係「有入冇出」，防止畀拾荒者偷嘢。每日慈善機構都派人嚟收籠，運返去中心做舊衫分類，再運去二手市場賣。收入贊助慈善組織嘅營運經費。
舊衫有價，嚮一啲先進國家，舊衫回收市場金額過億。而放個舊衫回收籠嚮街，幾乎等於「無本生利」，發咗達都冇人知。
舊赤柱警署

舊赤柱警署（英文：Old Stanley Police Station）係香港現存最舊差館建築物，喺赤柱赤柱村道88號，1859年起好，1974年停用，1983年做咗香港法定古蹟。而家租畀超級市場用。
舊郵政總局大樓

舊郵政總局大樓係香港舊時嘅郵政總局總部，1911年開始用，喺香港島中環德輔道中19號，到1976年拆咗，原址起環球大廈，郵政總局就搬到康樂廣場。舊郵政總局大樓建築係用英國文藝復興時期愛德華式風格。
舊香港大會堂

舊香港大會堂係香港頭一座會堂，1869年開始用，用到1935年拆咗，喺香港島中環皇后大道中1號，即係而家匯豐總行大廈同中國銀行大廈一部份。
舊香港大會堂有圖書館、博物館、舞廳、劇院，門口有個叫顛地噴泉嘅大噴水池，充滿巴洛克風格。
蘇彝士運河危機

蘇彝士運河危機 (英文：Suez Crisis、法文：Crise du canal de Suez、阿拉伯文：أزمة السويس‎、希伯來文：משבר תעלת סואץ‎)，又叫做第二次中東戰爭，係喺1956年10–11月，英國、法國、同以色列一齊入侵埃及嘅事。

歷史
當時，埃及封鎖咗以色列通過蒂朗海峽（英文：Straits of Tiran）嘅船務，加強咗埃及當時已經實行緊嘅封鎖。同時，埃及總統納薩將條蘇彝士運河國有化，令當地嘅英國同法國公司唔再控制條運河。
到之後，以色列同英國同法國一起同埃及施壓：以色列要求埃及解鎖，而英法國就要求埃及放返條運河出嚟畀外國公司，否則就會承受入侵。
經過埃及政府拒絕之後，三個國家就真係入侵，跟住美國、蘇聯、同聯合國都一齊要求佢哋撤走。雖然以色列同英法國喺軍事上打贏哂埃及，不過就因為呢件事而喺國際舞臺上面出醜，而納薩就喺埃及變做好受歡迎。喺打完仗之後嗰幾個月，埃及完全閂哂條運河，不過就開返蒂朗海峽畀以色列用。聯合國喺呢件事之後，成立咗緊急組織嚟處理條蘇彝士運河，避免日後再出事。
因為美國同蘇聯對呢件事嘅影響力，所以自此之後就認定咗佢哋兩個做冷戰嘅超級大國，表明英國同法國已經唔再係話事國，同時亦都令納薩喺埃及好受歡迎。
有學家認為，因為美國曾經對自己反共陣營嘅盟友施壓，有可能令蘇聯更加壯膽咁鎮壓幾乎同時發生嘅匈牙利革命。
蘇志強

蘇志強係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
蘇彰德

蘇彰德，香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
蘇志燮

蘇志燮（粵拼：sou1 zi3 sit3，韓文：소지섭，1977年11月4號—），係大韓民國嘅一個男演員。
蘇志威

蘇志威（Edmond So，1966年5月3號—）係香港男藝人，樂壇組合草蜢成員，亦拍過唔少電視劇同電影。佢老婆係歌手劉小慧。
Château-sur-Epte

Château-sur-Epte係法國嘅一個市鎮，位置喺厄爾。
Châteaubernard

Châteaubernard係法國嘅一個市鎮，位置喺沙藍特。
Châteaubourg, Ille-et-Vilaine

Châteaubourg, Ille-et-Vilaine係法國嘅一個市鎮，位置喺布禮斯大區嘅伊勒-維萊訥。
Château-Ville-Vieille

Château-Ville-Vieille係法國嘅一個市鎮，位置喺上阿爾卑斯。
Château-l'Évêque

Château-l'Évêque係法國嘅一個市鎮，位置喺多多涅。
Château-Thierry

Château-Thierry係法國嘅一個市鎮，位置喺埃納。
Château-Verdun

Château-Verdun係法國嘅一個市鎮，位置喺阿列日。
萬博省

萬博係安哥拉嘅一個省，喺國土西部，首府萬博。
萬國公法

萬國公法（International law），又叫國際法，係指世界各國之間一個明文或者習慣協定制度，大家都跟住大家認同嘅價值同標準。法制主要都係注重喺國，多過個別公民之上。
萬國單位字頭

萬國單位字頭（SI prefix）係萬國單位裏便十進位數簡寫，減省數目位數，方便人寫。字頭黐住單位前便，同前面數字隔開。
萬千熄機賀台慶

《萬千熄機賀台慶》係2013年11月嘅一場香港公眾運動，亦係無綫電視節目《萬千星輝賀台慶》嘅惡搞，主要指香港市民集體熄機罷睇《萬千星輝賀台慶》，以表達對香港政府唔發牌畀當時得到唔少公眾支持嘅香港電視網絡，但又唔明確交代原因，從而造成行業壟斷嘅不滿，同時反對無綫電視嘅立場同埋佢哋節目《東張西望》對香港免費電視牌照爭議所發表嘅偏頗見解。
有膠登音樂台嘅網民和應呢次行動，將《萬千星輝賀台慶》嘅主題音樂惡搞變成一曲《萬千熄機賀台慶》，歌詞批評無綫節目質素低劣。不過，面對當時網民嘅不滿，陳百祥就公然挑釁香港人，話如果佢哋可以熄機令到無綫得返兩、三點收視，佢就跪落嚟，一路由將軍澳錄影廠跪到返屋企。
結果，2013年無綫台慶劇收視創近年新低，平均收視29點，最高31點，比前一年少5點。無綫企業傳訊部副總監曾醒明回應事件，就話喺風風雨雨，咁多衝擊下，仍然有29點收視，無綫感到滿意。
萬善堂

萬善堂（粵拼：maan6 sin6 tong4）係中國廣東省廣州市歷史入面嘅其中一間基督教堂，喺荔灣區蘆荻西50號嗰邊。佢係由西方教會——倫敦會喺廣州開嘅兩座教堂入面嘅其中一間教堂（重有一間係惠愛堂）。呢間教堂係屬中華基督教會。

史
呢間教堂喺1912年由傳教士——祁理信牧師嚟起。佢最先喺西關嘅萬善里（而家係西華路嘅東邊）租咗間平房嚟開福音堂，而教友方面，大多數都係屬於平民級嘅人。到咗1920年代初期，佢又買咗蘆荻西50號嘅地藏庵廢址嚟起蘆荻巷禮拜堂，而呢間教堂喺1926年起好。嗰時嘅廣州長老會、倫敦會、公理會等教派嘅10幾座教堂都加入咗中華基督教會嘅廣東協會入面，重改名嗌「中華基督教會萬善堂」嚟記得佢喺萬善里嗰度出嚟嘅。
喺1939年，萬善堂實現咗自養。到咗1959年，由於成個廣州入面嘅禮拜堂都搞聯合禮拜，中華基督教會萬善堂就同錫安堂合併咗。而1961年，萬善堂就喺香港嗰邊重新舉辦，重改咗加入基督教中國佈道會嗰度。
萬國寶通中心

萬國寶通中心（Citicorp Centre）係香港一座寫字樓，喺銅鑼灣威非路道18號，鄰近興發街。大樓前身係廣生行玻璃廠，1983年重建成寫字樓，係當時萬國寶通銀行（而家叫花旗銀行）香港總部。
萬國殯儀館

萬國殯儀館（英文：International Funeral Parlour），係香港一間由東華三院董事局殯葬服務委員會營辦嘅非牟利殯儀館，位於九龍紅磡暢行道8號。

簡介
萬國殯儀館設有四間大禮堂，十六間靈寢室。房口禮堂設施每日最多可以同時舉行二十個喪禮。萬國殯儀館同鑽石山殯儀館採用中央資源系統，共用六部靈車同一部八人載客車。
萬千星輝頒獎典禮2018

《萬千星輝頒獎典禮2018》（英文：TVB Awards Presentation 2018）喺2018年12月16日搞。由鄭裕玲、陸浩明同埋麥美恩做司儀。
萬國兒童佈道團

萬國兒童佈道團（英文：Child Evangelism Fellowship，簡稱CEF）係一個國際性、冇分宗派、以《聖經》為基礎嘅兒童福音機構。1937年喺美國成立，總部設於美國密蘇里州沃倫頓，目前喺全球超過190個國家成立地區分部，超過2,900位宣教士。

歷史
萬國兒童佈道團創辦人歐爾文牧師（Jesse Irvin Overholtzer）喺美國一個基督教家庭成長。喺12歲嘅時候，佢認識到自己嘅罪，就請求媽媽領佢信耶穌。可惜，媽媽同佢講：「仔呀，你太年輕喇」。因此，​歐爾文牧師喺佢升讀大學嘅時候先聽到福音，歸信基督。後嚟，​佢重成為咗一位牧師，並讀到司布真（Charles Spurgeon）嘅講章：「如果有適當嘅指導，五歲以下嘅兒童都可以好似成年人一樣真正信主並重生。」。自此之後佢開始向兒童佈道，並喺60歲嘅時候創立萬國兒童佈道團，向全球兒童傳講福音，每日為全球兒童歸主而禱告。

香港分部
萬國兒童佈道團香港分部，由美國嘅司徒牧師（Curtiss Stewart）同牙買加華僑羅秀蓮宣教士喺1963年開拓成立。目前，萬國兒童佈道團香港分部每年舉辦超過40場佈道會、向超過10,000位兒童佈道、領超過5,000位兒童決志信主、訓練2,000位兒童導師等。
紫禁驚雷

《紫禁驚雷》（初時叫《大內侍衞》，英文：The Life And Times of A Sentinel）係香港電視廣播有限公司清裝宮廷電視劇，由馬浚偉、馬國明、唐詩詠、陳國邦、程可為同李詩韻領銜主演。2011年7月25號到8月26號喺無綫電視翡翠台同埋高清翡翠台首播。
紫羅蘭山

紫羅蘭山（Violet Hill），土名高峒山，係香港嘅山，海拔高433米，喺南區，附近範圍劃咗入大潭郊野公園。
紫禁城

紫禁城（粵拼：zi2 gam3 sing4；滿文：ᡩᠠᠪᡴᡡᡵᡳ ᡥᠣᡨᠣᠨ，穆麟德：dabkūri hoton），係大明、大清兩代嘅皇宮，明成祖朱棣永樂四年（1406年）開始起，至到永樂十八年（1420年）先起好，位置喺北京東城區，南靠中山公園同北京市勞動人民文化宮；北靠景山前街；西靠中南海；東靠北池子大街。因為中國取消帝制，成立共和國，官方就改口叫佢故宮（gu3 gung1），同時因為瀋陽亦有瀋陽故宮，為咗區分，亦會喺前面加多嗌北京故宮（bak1 ging1 gu3 gung1）。
紫禁城規模龐大，面積有成720,000平方米，有800間屋同多過8,000間房。佢係自1416年到1911年呢五百年間中國嘅權力中心所在。1987年，紫禁城畀聯合國教科文組織認定為世界文化遺產，之後喺2004年加埋瀋陽故宮，並列為「北京及瀋陽嘅明清皇家宮殿」（簡稱明清故宮）。
紫穗槐屬

紫穗槐屬（粵拼：zi2 seoi6 waai4 suk6，學名：Amorpha ），係豆目豆科蝶形花亞科嘅其中一個屬。
紫米露

紫米露，又叫椰汁紫米露，係種廣東糖水，主要材料用到紫米同椰汁，亦都可以再加埋西米、紅豆或者芋頭。
紫紅蜻蜓

紫紅蜻蜓（學名：Trithemis aurora）係蜻蜓嘅一種物種。
紫玉蘭

紫玉蘭（粵拼：zi2 juk6 laan4；學名：Magnolia liliiflora）；第個名係木蘭（muk6 laan4）；佢係木蘭科木蘭屬嘅一種落葉灌木或喬木仔，原產地喺中國嘅華中地區。佢可以用嚟做庭院嘅裝飾樹。
紫筒草屬

紫筒草屬（學名：Stenosolenium）係紫草目紫草科嘅一個屬。
紫粉

紫粉， 染料一種，西洋來，紫色，亦有近紅。地衣造出來。第一隻化學染料。
地衣用Ochrolechia parella或者紅粉苔（Ochrolechia tartarea），舊時由法國同瑞典取。最先由蘇格蘭造，經氨水制。
單靠紫粉自己染色，唔係咁穏定。所以拎佢來做底，加入靛藍等染料。
唐人好少入口。

名
紫粉，顧名思義，係紫色粉。
英文名叫cudbear，發明人母姓 Cuthbert 而來。
Ochrolechia parella
Ochrolechia tartarea
羅南基廷

羅南基廷（英文：Ronan Keating；1977年3月3號—）係一個愛爾蘭歌手、詞曲作家、電視同廣播節目主持人。佢響都柏林出世，1993年出道做Boyzone成員，原名Ronan Patrick John Keating。
羅啟聰

羅啟聰（英文：KIZ Law，1993年7月13號—）係香港男歌手，2015年正式出道，而家係大名娛樂旗下藝人。2018年佢參加ViuTV搞嘅《Good Night Show 全民造星》，入到20強後止步。
羅品超

羅品超（1911年—2010年7月15號），原名羅肇鑒，人稱鑒叔，祖籍廣東南海南莊龍畔村頭，係粵劇文武生，保持著「世界上年齡最大、表演時間最長嘅藝術家」伊個健力士世界紀錄。
羅品超12歲進入廣州花地孤兒院舉辦嘅粵劇科班學藝，18歲進入廣州戲劇研究所附屬戲劇學校——八和會館嘅八和戲劇養成所學習。1931年後，羅品超喺「千秋鑒」、「九華台」擔任正印小生，然後進入覺先聲粵劇團，同薛覺先、靚少鳳、千里駒等老倌名伶合作演出，喺廣州、香港、澳門以及南洋各地都有大影響。中共建政之後，羅品超組創珠江粵劇團，任團主任委員。
羅品超嘅表演剛柔相濟，洗鍊細膩，尤以小武見長；同時又多才多藝，戲路好廣，藝術造詣好高，係一位能文能武嘅粵劇表演藝術大師。佢演過嘅最成功嘅角色包括《羅成寫書》入面嘅羅成、《平貴別窯》入面嘅薛平貴、《五郎救弟》入面嘅楊五郎、《林沖》入面嘅林沖、《荊軻》入面嘅荊軻以及《山鄉風雲》入面嘅黑牛。佢自成一格嘅「回龍腔」，韻味獨特。
羅品超先後主演過好多劇目，包括傳統戲《荊軻》、《梁山伯與祝英台》、《林衝》、《五郎救弟》、《黃飛虎反五關》、《樓臺會》、《山東響馬》、《平貴別窯》，現代戲《山鄉風雲》、《紅花崗》、《沙家浜》，重改編過外國戲《璇宮艷史》、《春香傳》等，長期積累咗大量首演劇目，塑造咗一批批性格迥異、令人難忘嘅人物形象。
1952年，羅品超以《鳳儀亭》獲得全國戲曲觀摩演出演員表演一等獎，之後獲獎無數。1958年出任廣東粵劇院副院長。1979年任中國戲劇家協會廣東分會副主席、秘書長。1988年退休之後移居美國，但係仍然致力於宣傳同推廣粵劇藝術，重經常參加國內各種粵劇表演，直到後來健康轉壞先至喺廣州定居。2004年6月，93歲高齡嘅羅品超再演首本戲《荊軻》，成功申報健力士世界紀錄大全，成為至今在世界戲劇舞臺上面年齡最大，舞臺演出時間最長嘅藝術家；伊個紀錄今日重未有人打得破。2009年6月18號，羅品超以一場「羅派藝術經典劇目展演」來提前慶祝百歲壽辰，並以粵曲《故鄉情》壓軸。
羅品超每年都會去香港度假，而香港演藝學院每年亦都特設一個粵劇課程畀羅品超教授，為期一個月。
2010年7月15號13點30分，羅品超喺廣州屋企過咗身，享年99歲。當日18點30分，羅品超喺屋企人、徒弟同埋廣東粵劇界相關人士嘅目送之下，移靈到廣州殯儀館。7月22號，廣州八和會館舉行咗羅品超追思會，其間播放嘅一段羅品超生前接受採訪嘅錄音，詳述咗佢同粵劇大師薛覺先早年合作，演出失敗，後來獲得諒解嘅一段插曲。
羅台秦

羅台秦係台灣出世嘅香港親中派政治人物兼生意人，寶源基業行政總裁。

早年經歷
羅台秦喺台灣出世同成長。佢爸係陝西人，媽係江蘇人。1977年畢業喺國立台灣大學讀物理系，之後去咗美國留學，1982年喺美國伊利諾州立大學香檳分校攞咗物理博士學位。畢業之後，佢入咗柯達工作。1987年，佢喺加州矽谷創業，成立咗一間微波集成電路製造公司。喺90年代返嚟香港參與香港科技大學創校工作，同埋同佢老公戴澤良一齊創業。2002年，佢幫手佢老公收購名氣嘅光學儀器企業「寶源基業」。

政治觀點
佢政治上支持中共政權，支持「一國兩制」同埋所謂愛國者治港原則。另外，佢支持九二共識，反對台獨，又曾經公開撰文批評蔡英文。
羅君兒

羅君兒（Queenie Rosita Law，1986年—）係香港一位設計師，亦係香港成衣集團Bossini（堡獅龍）創辦人羅定邦個孫女、羅家駒個女。
羅君兒2009年喺英國倫敦藝術大學畢業，主修平面設計同攝影。佢曾經到法國巴黎做插畫、攝影同平面設計工作，之後返香港繼續搞設計，幫過貿發局搞時裝表演場地設計裝飾擺設，佢近排自立門戶開咗間創意工作室。
羅君兒自己一個住西貢區飛鵝山清水灣道嘅獨立屋。2015年4月25號凌晨，佢畀6個綁匪綁架，索取2800萬港紙贖金，到4月28號，羅家喺警方安排下交贖金，羅君兒最後放返，但綁匪成功走甩，警方暫時未捉到。而羅君兒亦喺4月30號開記者會向公眾報平安，話自己精神同身體都無受到傷害。
羅君兒之後將佢嘅綁架經歷寫成一本書《歷劫生命》，喺2017年7月出版。
羅卡

呢個人物係用緊西班牙人名：首姓或者父姓（即老豆個姓）係「賈西亞」，次姓或者母姓（即阿媽個父姓）係「羅卡」。
羅卡
佛多里柯·賈西亞·羅卡（Federico García Lorca，1898年6月5號—1936年8月19號），係西班牙詩人同劇作家，因為反法西斯主義，畀佛朗哥軍隊處決咗。
羅君左

羅君左（英文：Elton Loo Kwan Chor，1959年7月12號—2010年11月13號），人稱斌仔，佢係香港已故藝人、廣播劇演員。
2010年11月13號，羅君左因心臟病佢喺廣華醫院而死，終年51歲。
衞生防護中心

衞生防護中心係香港政府部門，屬食物及衞生局衞生署旗下，負責加強香港市民對香港預防同控制各種流行病嘅認識，同埋監察疾病通報情況。
衞詩

衞詩（英文：Jill Vidal，1982年4月13號—）係香港歌手，衞蘭個孖生細妹。同家姐一樣簽約東亞唱片 (製作)。

大麻
衞詩嚮日本2009年2月24日凌晨1點同歌手關楚耀一齊嚮東京澀谷區道玄坂，俾當地警察搜到藏大麻，根據日本《大麻取締法》俾人拉咗。關楚耀自認有大麻，而衞詩就唔認罪 fnn相關新聞報導。結果，關楚耀可以走得，而衞詩重俾人查到收埋十包四仔白粉，所以唔走得。
衞詩個阿爸曾經開記者招待會，希望大家畀次機會佢個女改過自新。另外，香港娛樂圈有幾個藝人，話要發起簽名寫求情信，爭取拯救衞詩返香港。
2009年4月24號，衞詩喺東京地方裁判所被控違反日本《麻藥及向精神藥取締法》，最後衞詩認罪，被判監兩年，緩刑三年。

曾經合作過嘅藝人
嚮娛樂圈，衛詩曾經同黎明、衛蘭、杜汶澤、王歌慧同應昌佑等藝人合作過。
2019年10月7號，衛蘭衛詩合體，聯同Robynn & Kendy、樂隊FreshLife、新進唱作歌手Zino Chan等等，一齊參與「一首歌一個希望」慈善音樂生命分享會2019。
衡南

衡南係中國湖南衡陽一個縣，總面積2651平方公里，人口102萬。
衡山

衡山（粵拼：hang4 saan1）係中國湖南衡陽南嶽區嘅名山，古時又叫壽嶽（sau6 ngok6）。佢係中國五嶽當中最矮嘅山。

概況
衡山有差唔多80公里長，其中最高峰係祝融峰，有1300.2米高。雖然衡山係五嶽中最矮嘅，不過佢東邊係湘江谷地，所以喺嗰度望去都顯得好高大。衡山有72峰，最出名嘅係祝融峰、天柱峰、芙蓉峰、紫益峰同石廪峰。因爲衡山多雲霧，令遊人覺得有神秘感。

有關嘅成語同詩句
晴天歸路好相逐，正是峰前回雁時。——柳宗元《過衡山見新花開卻寄弟》
衡山畫圖，坐對茶花思往事；——俞樾《蘇州八旗奉直會館》
衡山雖小邑，首唱恢大義。——杜甫《題衡山》
紫蓋連延接天柱，石廩騰擲堆祝融。——韓愈《謁衡嶽廟遂宿嶽寺題門樓》
衡東

衡東係中國湖南衡陽一個縣，總面積1926平方公里，人口73.7萬。
衡氏

衡（粵拼：hang4）係唐人姓氏，喺《百家姓》裏頭排第347位，依家經已冇乜人用。
呢篇衡氏係同姓氏有關嘅楔位文章，重未寫完嘅。麻煩你幫手充實佢。
衞生設備

衞生設備（英文：Sanitation）係指各種保持衞生嘅設備，主要係避免人類接觸到垃圾、污水同屎。最常見嘅衞生設備就係廁所。
衡山縣

衡山縣係中國湖南衡陽一個縣，總面積934平方公里，人口40萬。縣名嚟自衡山。
衡山路站

衡山路站係上海地鐵1號綫一個地鐵站，喺徐匯區。個站1995年4月10號啟用。
Counter-Strike Online

Counter-Strike Online（有譯：絕對武力Online，簡稱CSO或者CSOL）係以Counter-Strike: Condition Zero重整而成嘅FPS類網上遊戲，主要嘅目的係為咗進一步拓展亞洲地區第一人稱射擊遊戲嘅市場，由原本Counter-Strike嘅研發商Valve同韓國嘅Nexon合作，2007年12月喺韓國首度發行。台灣同香港地區就由遊戲橘子代理發行，中國大陸地區就由世紀天成代理發行。日本地區就由日本Nexon發行，新加坡地區由IAHGames代理發行。印尼地區由Megaxus代理發行。
呢款遊戲可能因為佢本質同Valve嘅原生遊戲唔同，CSO並唔喺Steam平台，而係一款獨立嘅網上遊戲。兩者唔同於喺唔喺Steam平台之外，原生遊戲係用軟件賣斷嘅形式，而玩家可以自己開伺服器同其他人玩；但係Counter-Strike Online雖然主程式免費，但係遊戲中嘅武器同道具就要畀錢買。重有遊戲入面嘅嘢唔似原本遊戲可以隨便改，所有嘢都封晒喺5個NAR檔案入面。

簡介
自從佢出咗殭屍模式之後，就多咗人玩，因此官方為咗解決呢個問題而增加咗頻道。之後就好少再出現頻道爆滿或登入唔到嘅情況。至於香港版嘅外掛問題都好嚴重，尤其係一般同喪屍3等等嘅模式。外掛種類有好多，例如加速、透視、自瞄、BUG槍、殭屍可以用槍、復活地點改變等等。之前喺殭屍模式都有，但而家就冇咩人喺殭屍模式用。

武器
CSO保留咗大部份喺CS 1.6入面嘅武器，同時亦增加咗唔少新武器。目前已經增加咗嘅著名武器包括：MG3、Winchester M1887、MP7A1、SVD、M16A4、KSV、M60E4、M14EBR、WA2000、AS50、Minigun M134同埋Barrett M95等等。響有特別節日嗰陣重會有節日武器例如Dual Infinity、Golden Desert Eagle同埋Lighting SR1等等。但係由於CSO係隻網上遊戲，所以大部份嘅武器都要用真錢買。

抽獎
CSO增加CBOX。
玩家可以抽到上面新嘅武器同人物。
可以抽番之前出咗嘅槍同節日槍。
Coupru

Coupru係法國嘅一個市鎮，位置喺埃納。
Counter-Strike

Counter-Strike早喺2003年1.6版本發佈前，已經有唔少玩家並喺網吧流行。直至1.6版本正式推出，CS同時流行起來，重有Non-Steam版本（即喺免Steam，免除Steam登入，都係老翻）公開下載。唔少中、大型論壇或討論區加設對戰系統畀玩家交換IP對戰。

遊戲角色
遊戲分為Counter-terrorists（CT）反恐部隊，同埋Terrorists（T）恐怖份子，兩邊人分別有4款部隊。
Coupiac

Coupiac係法國嘅一個市鎮，位置喺阿韋龍。
Counozouls

Counozouls係法國嘅一個市鎮，位置喺奧德。
Count On Me, Singapore

《Count On Me, Singapore》係星加坡國慶日主題曲，由曉·夏里遜作，Jeremy Monteiro編。佢係為1986年國慶日巡遊而創作。

被改編翻唱
2020年武漢肺炎星加坡疫情期間，隻歌被改成《Stay at Home, Singapore》，去呼籲星加坡人喺全國封城期間留喺屋企。
另外，新加坡交響樂團喺2020年推出呢首歌嘅交響樂版，音樂以交響樂演奏，並由金文明主唱。

被抄襲
2021年3月，有星加坡網民發現網上有多條翻唱《Count On Me, Singapore》嘅印度愛國歌《We can achieve》影片，除咗「星加坡」被改成「印度」或「印度祖國」之外，歌詞旋律都係一樣。
其後《We can achieve》音樂錄像嘅公司就事件道歉，又話自己係喺印度創作人Joey Mendoza嘅協助下獲得歌曲。3月15號，Joey Mendoza回應堅稱自己先係原創者，話呢首歌喺1983年創作，同年5月1號首演，之後喺唔同嘅學府以唔同形式被廣泛使用。兩日後，曉·夏里遜回應話Joey Mendoza咁講係直接攻擊佢嘅誠信同專業，表明可能會採取法律行動。而星加坡政府文化、社區及青年部亦公開要求Joey Mendoza提供證據證明首歌係佢嘅創作。3月18號，Joey Mendoza就事件道歉，並承認歌曲版權屬於星加坡政府。
肯德基

肯德基（英文：Kentucky Fried Chicken，簡稱KFC，意思係肯塔基州炸雞），香港舊時習慣叫肯德基家鄉雞，係美國起源嘅快餐店，最出名賣炸雞。
肯星頓

肯星頓（英文：Kensington）係英國英格蘭倫敦西面肯辛頓-車路士皇家自治市一笪地方，肯辛頓宮同肯辛頓花園都喺呢一區。
肯普滕

建議肯普滕按照原文發音改名做琴普滕。 請睇下相關討論同提議緊嘅相關指引。
肯普滕
肯普滕（德文：Kempten）係德國一個城市，喺拜仁，人口約莫7萬。
肯塔基州

肯塔基州（英文：Commonwealth of Kentucky）係美國嘅一個州，1792年加入美國，首府法蘭克福。
肯定後項

肯定後項（affirming the consequent）係一種出名嘅形式謬論，意思係指一啲透過肯定結論嚟到「肯定」個前件嘅論證，可以話係否定前項嘅相對。結構如下：
如果  係真確， 就會係真確，。
係真確。
結論： 係真確。
又用返集合論例子，如果有嚿嘢屬 ，噉嚿嘢實會屬 ，但就算一嚿嘢屬 ，都唔表示嚿嘢屬 。舉多幾個例子說明點解肯定後項呢種論證唔合理：
例論證 1
如果一個人由廣州塔頂樓跌落嚟嘅話，噉佢會死；
小強死咗；
結論：小強由廣州塔嘅頂樓跌咗落嚟。（荒謬嘅結論；一個人死可以有好多原因。）
例論證 2
如果一隻生物係一隻白馬嘅話，噉佢實係一隻馬；（白馬係馬嘅一種。）
小強係一隻馬；
結論：小強係一隻白馬。（荒謬嘅結論；世界上嘅馬唔係淨係得白馬。）
順帶一提，喺邏輯學上，「如果  成立，噉  都會成立」（If  is true, then  is true；符號：）呢啲句子就係所謂嘅直陳條件（indicative conditional），如果「上述呢句句子成立」而且「 成立」，噉  都會成立；喺肯定後項謬論當中，講謬論嗰個人講「 成立，所以  成立」－問題係，「如果  成立，噉  都會成立」同「如果  成立，噉  都會成立」係兩句唔一樣嘅句子。
肯星頓宮

肯星頓宮係英國倫敦肯星頓一座皇宮，而家住客包括劍橋公爵威廉王子同夫人嘉芙蓮；告羅士打公爵理察王子伉儷；根德公爵愛德華親王伉儷同埋根德米高王子伉儷。
肫

肫，音zan1，即係禽鳥嘅胃。呢個字通常用響「肫肝」呢個詞上。
路易十五

路易十五（法文：Louis XV，1710年2月15號—1774年5月10號），係法國波旁王朝第四位國王，1715年到1774年在位。
路易十五係前任國王路易十四嘅曾孫。1715年9月，路易十四過身，由路易十五繼位。
1743年，法國加入奧地利王位繼承戰爭。
1750年代，七年戰爭爆發，最終法國輸咗。
1757年1月，路易十五畀羅貝爾-弗朗索瓦·達米安行刺，但係只係受咗輕傷。
1774年，路易十五過身，由於王太子路易早死，由王太子個仔路易十六繼位。
路易咸

路易咸（Lewisham，英文讀音：[ˈluː.ɪʃəm]）係英國倫敦東南一地方。嗰度新舊交雜，百族雜居，交通好方便，有碼頭區輕鐵同埋英國國鐵，可以直達金絲雀碼頭、倫敦橋、同埋根德郡。
路易士·布紐爾

路易士·布紐爾（1900年2月22號—1983年7月29號）係一個西班牙、墨西哥電影導演、編劇、演員、電影剪接師、作家、作曲家、詩人、製片人、攝影師、導演。

生平
布紐爾1900年喺一個西班牙地主家庭出世。雖受教會薰陶，但自小反叛，曾因玩遊戲而食咗沾有螞蟻嘅三文治，又打賭要吞下棄掉嘅煙頭。呢啲童年往事喺佢之後創作中經常出現。細細個時更已矢志要從宗教枷鎖中釋放自我。佢一生嘅轉折，就是喺大學結識咗日後成為超現實主義藝術大師嘅達利同詩人羅卡。讀生物科學嘅布紐爾，真正對電影產生興趣係喺巴黎睇咗電影大師費茲‧朗嘅《命運》。
喺巴黎做咗幾部電影嘅副導演後，布紐爾同達利開拍第一部短片《一條安杜魯狗》，片中嘅意識同影像震驚觀眾，令佢留名影史。之後，佢嘅第一部長片《黃金年代》因對教會同中產階級作出無情嘅批判而被禁。佢曾到美國美高梅觀摩學習。西班牙內戰，佢流亡到墨西哥開展佢第二個電影期，拍咗二十部墨西哥電影，唔少是低成本製作。
1961年布紐爾返西班牙拍成《華麗迪安娜》，因被指意識褻瀆神靈，喺西班牙被禁映；而佢最後十年的電影生涯，亦係佢登峰造極時期，拍出多部展示無比才華嘅傑作。布紐爾1981年獲威尼斯影展頒發金獅獎，表揚佢嘅終身成就，1983年病逝。
路易威登

路易威登（Louis Vuitton，1821年8月4號—1892年2月27號）係法國皮件設計師。嚮1854年巴黎開自己命名嘅第一間皮篋鋪頭。一個世紀之後，路易威登成為皮件數一數二品牌，成為上流社會嘅象徵物 Icon。而家路易威登品牌已經設計同出埋高檔皮具包，產品涉及時裝、飾物、皮鞋、箱包、珠寶、手錶、傳媒、煙酒咁。
維基同享有多媒體嘅嘢：Louis Vuitton
路易十九

路易十九（法文：Louis XIX，1775年8月6號—1844年6月3號），法國國王查理十世大仔，法國波旁王朝嘅王位覬覦者。
路易十六

路易十六（法文：Louis XVI，原名路易-奧古斯特（Louis-Auguste），1754年8月23號—1793年1月21號）係1774年到1792年嘅法國國王。
佢繼承咗阿爺路易十五個位，在任期間佢派兵喺美國獨立戰爭幫美國手打英國，最後喺1783年達成巴黎條約。美國革命嘅模式再加上國家喺美國獨立戰爭後出現財政危機，成為法國大革命爆發嘅其中兩個原因。革命期間法國君主制由絕對君主制變成君主立憲制。
1792年8月13號，路易十六正式被捕，被帶到巴黎一座古老堡壘作為監獄。9月21號，法國國民議會宣佈廢除君主制並成立法蘭西第一共和國，路易十六俾人整咗個Louis Capet嘅名（以前被選做法國王嘅Hugh Capet係佢男系祖先），並喺1793年1月21號被送上斷頭台，成為唯一一個被處決嘅法國王。喺佢死後，保王派將佢被囚禁嘅細仔視為路易十七。
維基同享有多媒體嘅嘢：Louis XVI of France
蠱惑兄弟

《蠱惑兄弟》係套巴西電影，喺2000年上畫。
蠶豆

蠶豆（粵拼：caam4 dau2；學名：Vicia faba）係豆科蠶豆屬下面嘅一年生或長年生嘅草本植物，亦係種好常見嘅食用豆。

名
皆因豆莢有幾分似蠶蟲，所以就叫蠶豆。

用途
佢可以用嚟做餸、藥、飼料同綠化肥用途，但患有蠶豆病嘅人就唔掂得。
蠶蟲

蠶蟲（粵拼：caam4 cung2；英文：silk worm，「絲綢蟲」噉解；學名：Bombyx mori），成蟲叫蠶蛾（silk moth），係飛蛾下嘅一個物種。
蠶蟲喺經濟上好有用：早喺公元前 3,000 年嗰陣嘅古華夏經已俾人馴養咗；蠶蟲毛蟲主要食白桑嘅葉維生，佢哋同第啲飛蛾一樣行完全變態，啲毛蟲生到咁上下就會結蛹；最重要嘅係，蠶蟲結蛹嗰陣會吐啲絲出嚟，而呢啲絲跟住可以攞嚟整絲綢－絲綢係種好緊要嘅經濟產物。
因為噉，有唔少人都會養蠶蟲做絲綢生產嘅一環，形成咗養蠶呢個行業。直至 2000 年代為止，養蠶業每年生產成 130,000,000 kg 咁多絲，咁多絲大約值成 250,000,000 美金。
血之轍

《血之轍》（日文：血の轍）係日本漫畫家押見修造所畫嘅漫畫，喺《Big Comic Superior》2017年第6號開始連載。直到2021年1月為止，累積發行量（包括電子版）超過咗125萬本。
2017年嘅香港

2017年嘅香港係介紹香港喺2017年嗰陣發生過啲乜事。
2017年亞洲U16青年籃球錦標賽

2017年亞洲U16青年籃球錦標賽係第6屆亞洲U16青年籃球錦標賽，最後由澳洲隊攞冠軍。
2017年嘅星架坡

2017年嘅星架坡係介紹星架坡喺2017年嗰陣發生過啲乜事。
2017年場地單車世界錦標賽

2017年場地單車世界錦標賽（2017 UCI Track Cycling World Championships）係2017年度嘅場地單車世界錦標賽，響2017年4月12到16號響香港將軍澳香港單車館搞，有41個國競逐20個項目。
呢屆比賽係香港頭一次搞，亦係自1990年響日本群馬縣搞過之後第二次響亞洲搞。
2017年FIFA世界冠軍球會盃

2017年FIFA世界冠軍球會盃係第14屆世界冠軍球會盃。最後西班牙嘅皇家馬德里捧盃。
2017年嘅澳門

2017年嘅澳門係介紹澳門喺2017年嗰陣發生過啲乜事。
2017年嘅瑞典

2017年嘅瑞典係介紹瑞典喺2017年嗰陣發生過啲乜事。
2017年嘅臺灣

2017年嘅臺灣係介紹臺灣喺2017年嗰陣發生過啲乜事。

1月
1月1號：
中華民國政府同加拿大政府一齊簽署「避免所得稅雙重課稅與防止逃稅之協定」。
「駐波蘭台北經濟文化辦事處」同「駐台北華沙貿易辦事處」簽訂嘅「避免所得稅雙重課稅與防止逃稅之協定」同議定書，正式生效，開始適用。
1月5號：
中華民國國史館將5萬份有關蔣中正嘅資料喺互聯網公開。
喺桃園市嘅台灣高鐵探索館開幕。
1月7號：總統蔡英文開展訪問中美洲四個邦交國旅程，由桃園桃園國際機場出發，搭長榮航空專機，並過境美國休斯頓。
1月9號：
蔡英文同宏都拉斯總統會談。
蔡英文同尼加拉瓜總統喺尼加拉瓜首都會談。
1月11號：蔡英文同瓜地馬拉總統相互贈勳。
1月12號：蔡英文到瓜地馬拉國會發表演說。
1月15號： 蔡英文完咗中美洲嘅旅程，返國。
1月26號：由於台北市議會議員童仲彥家暴，表示將退出民主進步黨黨籍。
費利曼圖

費利曼圖（英文：Fremantle）係澳洲西澳洲一個城市，人口約莫3萬。
費列羅

費列羅（意大利文：Ferrero）係意大利糖廠，1946年開張，靠出Nutella榛果朱古力醬起家，亦出朱古力同糖。
費利曼圖 (公司)

費利曼圖（英文：Fremantle Limited，原名費利曼圖媒體(FremantleMedia)，前身係All American Television同Pearson Television）係英國電視節目製作單位同經銷公司。呢間公司喺貝塔斯曼旗下RTL集團嘅成員，總部位於倫敦。公司內部有好多英國、澳洲（由Reg Grundy Organisation/Grundy Television同Crackerjack Productions喺2006年合併而成）同美國電視製作公司。電視節目如《英國版X音素》、《全英一叮》、《全美一叮》、《家庭問答》（香港版叫做《思家大戰》）都係呢間公司製作。主要嘅製作標籤係Thames、Talkback、Naked Television等等。
費加羅報

《費加羅報》（法文：Le Figaro）係法國報紙，1826年喺巴黎創刊，每日出紙，政治立場中間偏右，係法國有最耐歷史嘅全國日報。
費南德茲塔維拉

曼維·費南德茲·塔維拉（葡文：Manuel Fernandes Távora，1887年3月11號—1977年9月23號）係巴西政治人同醫生，喺巴西塞阿拉州嘅雅瓜裡貝（Jaguaribe）出世。 喺1930年到1931年間做塞阿拉州州長。
塔維拉1977年9月23號喺福塔雷薩死咗，終年90歲。
Euzet

Euzet係法國嘅一個市鎮，位置喺奧斯坦尼大區嘅加爾。
Everything I Am

《Everything I Am》係2020年新加坡國慶慶典嘅主題曲，由Nathan Hartono（向洋）主唱，萬恩全 （Joshua Wang）作曲同填詞，MV由何書銘執導。歌曲喺2020年7月14號推出。
受武漢肺炎疫情影響，呢首歌嘅歌詞反映住2020年對新加坡係具挑戰嘅一年，鼓勵大家對身邊每一個人感恩，仲有就係新加坡人團結一致。
Evis WY

Evis WY，係美國華人音樂人、詞曲作家。

簡歷
2018年，佢參加過《中國好聲音》。
Eup, Haute-Garonne

Eup, Haute-Garonne係法國嘅一個市鎮，位置喺奧斯坦尼大區嘅上加龍。
Eurre

Eurre係法國嘅一個市鎮，位置喺德龍。
Event Viewer

Event Viewer 係一隻軟件。
喺某啲作業系統－例如 Unix-like－裏面，log 通常係純文字，但係喺其他作業系統入面 log 可能會係一啲特別格式，要用特別嘅程式先睇到，例如喺微軟視窗，如果係內建嘅紀錄功能，就要用 Event Viewer 先睇到紀錄。
舒路普

舒路普（英文：Jeff Schlupp，1992年12月23號—）係德國出世嘅加納男足球員，2010年開始打職業賽，踢翼鋒，效力過李斯特城足球會、賓福特足球會、水晶宮足球會同加納足球代表隊。
舒雲霍特

建議舒雲霍特按照原文發音改名做舒懷因富特。 請睇下相關討論同提議緊嘅相關指引。
舒雲霍特
舒雲霍特（德文：Schweinfurt）係德國一個城市，喺拜仁，人口約莫5.2萬。
舒麥加

米高舒麥加：退役咗嘅一級方程式賽車手。
莊舒麥加：美國男欖球員。
姬莉舒麥加：美國女籃球員。
拉夫舒麥加：退役嘅一級方程式賽車手。
R. R. 舒麥加：美國二戰將領兼足球員。
史提芬舒麥加：英國男足球員。
史特凡舒麥加：德國男單車手。
山德拉舒麥加：德國男單車手。
艾米爾舒麥加：德國藝術家。
祖爾舒麥加：美國電影導演。整個《蝙蝠俠》系列同《臨時特工》呢啲電影而出名。
山德拉舒麥加：德國男單車手。
J. J. 舒麥加：成立美國西南大學第一部校規嘅人。
湯尼舒麥加：多位。
嘉特舒麥加：多位。
史托利舒麥加：挪威軟件作家。
伊利沙伯舒麥加：德國作家，參加過德國抵抗運動。
舒適區

舒適區（粵拼：syu1 sik1 keoi1；comfort zone，粵拼：kam1 fot1 sung1）係指一個人身處於佢慣常嘅環境，通常佢會進入舒適嘅狀態，覺得自己無危險。
舒韋恩史迪加

舒韋恩史迪加（粵拼：syu1 wai2 jan1 si2 dik6 gaa1；德文：Bastian Schweinsteiger，1984年8月1號—），廣州地區嘅粵語譯舒雲史迪加（粵拼：syu1 wan4 si2 dik6 gaa1），花名「小豬」，係德國足球員，效力北美足球大聯盟球隊芝加哥火燄，主要司職防守中場，或者踢左右中場、進攻中場、左後衞都得。
佢個姓「Schweinsteiger」喺德文係「豬欄」咁解，所以有「小豬」（Schweini）呢個花名。
老婆係網球手伊雲奴域絲。
舔舔脷·講講理

《舔舔脷·講講理》（英文：Food and Beyond）係香港MakerVille製作嘅資訊節目，由羅振峰、尹嘉裕（第1季）主持，2023年5月10號到12月27號逢禮拜三18:30 - 19:00喺香港電視娛樂ViuTV播。節目用食品科學做主題，第1季（第1-10集）嘅形式主要係由兩位主持對主題食品做唔同實驗測試；而第2季（第11集起）就由一位主持同一位熟悉主題食品嘅嘉賓訪談為主。
舖

舖，粵文亦叫舖頭、店或者肆，係喺一個固定嘅建築物裏面賣嘢嘅地方，唔似小販，唔使怕走鬼，但係要交租，或者要自置物業，皮費貴好多，如果無生意，又唔可以即刻收檔，推去下一個路口，再開檔。
一般情況之下，喺舖買嘢比較信得過，由其係大舖，買錯咗可以返嚟換，唔似得小販咁，唔見咗人就無符。
舖話事嗰個叫舖家。

字
舖古時寫鋪，後尾分別字義，另立以舍爲舖，以別於鋪貼之意。
肆今日多見於食肆，食嘢嘅舖頭。《論語》子張第十九、第七章有講，「子夏曰、百工居肆、以成其事、君子學以致其道。」肆同陳同義，卽係舖裏面，擺貨出來，陳列一番，方便人睇貨買賣。所以舖就叫肆。

網上鋪頭
而家賣嘢，唔只得啲實實在在，行得入去嘅建築物，互聯網上面都有「鋪頭」，可以買嘢。大嘅有 eBay，Amazon（亞馬遜）、雅虎拍賣網等等。
舒車前電車

舒車前電車 係波蘭舒車前嘅城市軌道交通系統。第一條路線喺1879年8月23號正式開通。第一架電氣化列車響1896年開始行。
舒車前電車係舒車前市民主要嘅交通工具之一，到2024年9月7號為止，舒車前電車有12條路綫營運緊，全長114公里。而家係由舒車前電車（波蘭文：Tramwaje Szczecińskie）營運。

路綫‎一覽
截至2024年9月7號，舒車前電車已經開咗1、2、3、5、6、7、8、9、10、11、12。
舒門

舒門（保加利亞文：Шумен）係保加利亞第十大城，人口有8萬。
Cagnes-sur-Mer

Cagnes-sur-Mer係法國嘅一個市鎮，位置喺濱海阿爾卑斯。
Cahagnes

Cahagnes係法國嘅一個市鎮，位置喺卡爾華多斯。
Cadrieu

Cadrieu係法國嘅一個市鎮，位置喺奧斯坦尼大區嘅洛特。
Cagnano

Cagnano係法國嘅一個市鎮，位置喺上歌斯嘉。
Cahus

Cahus係法國嘅一個市鎮，位置喺奧斯坦尼大區嘅洛特。
Cahagnolles

Cahagnolles係法國嘅一個市鎮，位置喺卡爾華多斯。
Cahors

Cahors係法國嘅一個市鎮，位置喺奧斯坦尼大區嘅洛特。
趁而家去大馬偷食...譜！

《趁而家去大馬偷食...譜！》（英文：Stolen Taste Of Malaysia）係香港電視廣播有限公司嘅飲食節目，《趁而家去台灣偷食...譜！》同《趁而家去東京偷食...譜！》嘅姊妹作品，介紹馬來西亞食肆嘅食譜。節目喺2023年6月1號到6月16號逢禮拜一到五20:30到21:00喺J2播，由伍韻婷、廖慧儀做主持。
超人

超人（粵拼：ciu1 jan4；英文：Superman）係一個虛構嘅超級英雄，嚮美國漫畫文化入面有唔少咁嘅經典人物。最早嘅一個超人出現嚮DC漫畫同名作品，之後拍過唔少電視劇同電影。
起風了

《起風了》係中國內地歌手馮沁苑喺2017年2月2號透過網易雲音樂發行嘅一隻單曲。由米果填詞，高橋優作曲，馮沁苑演唱。

簡介
呢隻歌改編自日本歌手高橋優嘅歌《ヤキモチ》（粵語意思解「眼紅」），係MBS電視台金曜晚劇場（日文：金曜ナイト劇場）《深夜食堂3》嘅主題曲。喺大學一年級嗰陣，佢同佢個老友米果喺一次偶然嘅機會揀中呢隻歌同改編呢隻歌，米果負責填中文詞，佢就負責唱。隻歌喺出咗一段時間後，攞到成億播放量同40幾萬評論量，馮沁苑嘅知名度都因為咁而提升。
喺2018年12月3號，佢發表個人單曲《起風了》嘅新版本。嗰個版本喺佢攞到版權方授權後，受版權方邀請，去日本錄音室完成錄製，並配有隻歌嘅MV。
喺2019年電視劇《加油，你是最棒的》，吳青峰翻唱咗呢隻歌仲做埋電視劇嘅主題曲。

版權風波
由於馮沁苑混淆填詞翻唱同翻唱嘅性質，呢隻歌（係填詞翻唱作品）喺未攞到授權前就公開發表，跟住引發版權問題。喺經紀公司嘅幫忙下，佢呢隻成名曲《起風了》喺2017年8月31號攞到版權方嘅授權。
起飛

起飛（takeoff）係指一架航空器由「喺地面」到「喺半空」之間嘅變化過程。
趁火打劫

趁火打劫係三十六計入面嘅第5個計策，歸類入勝戰計，內容係當敵方有麻煩時，就趁機會出擊。
趁而家去台灣偷食...譜！

《趁而家去台灣偷食...譜！》（英文：Stolen Taste Of Formosa）係香港電視廣播有限公司嘅飲食節目，介紹臺灣食肆嘅食譜。
節目有兩輯：第一輯頭兩集喺2022年5月9號同5月10號香港時間禮拜一、二22:00到22:30喺J2播，之後由5月16號到6月13號改做逢禮拜一、二、四、五同一時段播，由梁凱晴、宋婭彤、莊茜佳、正心、林映暉做主持。第二輯《趁而家去台灣偷食...譜！2》喺2023年2月27號到3月17號逢禮拜一到五20:30到21:00喺J2播，由伍韻婷、林映暉做主持。

節目調動
第一輯
2022年6月3號：由於20:45-01:00播《賽馬直擊》，所以暫停播映。
趙汗青

趙汗青，香港親中派人士，祖籍河北石家莊，香港思傑牙科醫療集團創辦人，香港悅仁醫療有限公司首席執行官，深圳醫仁尚悅有限公司董事長。

早年經歷
佢喺中國出世，中四(1999年)嗰陣去香港定居，2009年喺香港大學牙醫學系畢業，成為牙科醫生。畢業後開始進行一啲海外義診工作。2014年，佢同幾位朋友成立香港苗齒協會，並擔任召集人。

專業失德事件
趙汗青喺2013年為一名病人進行俗稱「杜牙根」嘅根管治療，未有通知病人有根管銼碎片遺留喺牙齒入面，亦無轉介病人去其他牙醫或牙醫專科，又無妥善保管病人嘅紀錄。去到2016年8月，香港牙醫管理委員會召開聆訊趙汗青兩項專業失德罪成，並向趙予以譴責。牙管會主席李健民之後表示，趙嘅表現低於標準。
趙永洪

趙永洪（英文：Raymond Chiu，1979年2月20號—）係香港男演員，1998年參加第13期無綫電視藝員訓練班後加入無綫電視，之後拍過好多劇，初頭都係茄哩啡，直到2007年處境劇《同事三分親》嘅Marco戲份比較多，開始畀觀眾留意。2018年4月初約滿後離開無綫，其後主力喺電影業發展。2020年2月份至2021年2月份一度回巢無綫電視，期間拍咗《陀槍師姐2021》一齣電視劇。

演出
呢個表唔完整，歡迎加料。
趙爽

趙爽，香港親中派政治人物兼商界人士，支持「愛國者治港」主張。

選舉經歷
喺2021年9月，佢當選成為香港特别行政區選舉委員會商界（第三）委員。
趙珍虎

趙珍虎（1992年4月17號—）係大韓民國嘅一個男藝人同埋歌手。
趙浩俊

趙浩俊（Adam John Chillingworth，1997年9月23號—），係香港男泳手，擅長蛙式。
趙浩俊喺香港出世，有英國血統，15歲跟屋企移居英國，22歲（2019年）回流香港，並開始代表中國香港參加國際游水比賽。由於佢擅長蛙式，有傳媒叫佢做「香港蛙王」。佢早期只係用英文名，2023年4月開始用中文名「趙浩俊」，個名係由隊友何詩蓓提議嘅。
趙煦

趙煦（1077年1月4號—1100年2月23號），本名趙傭，係北宋第七個皇帝，1085年到1100年在位，跟廟號叫宋哲宗。佢係宋神宗嘅第六皇子，母后係欽成皇后朱氏。
宋哲宗趙煦係北宋較有作為嘅皇帝。不過，由王安石變法造成嘅新舊黨爭始終未能獲得解決，反而喺宋哲宗當政期間激化，喺一定程度上造成朝廷嘅動盪。
趙牧陽

趙牧陽（1967年12月20號—）係中國民謠唱作人同鼓手。佢幫過許巍、竇唯、張楚、鮑家街43號、超載樂隊等音樂人同樂隊做鼓手。1992年發行專輯《流浪》，被叫過做「傳奇鼓王」、「中國流行民謠第一人」。哥哥係民謠歌手趙已然。
10249號小行星

10249號小行星，係太陽系小行星帶嘅一粒小行星，圍繞住太陽運轉。
10242號小行星

10242號小行星，係太陽系小行星帶嘅一粒小行星，圍繞住太陽運轉。
10243號小行星

10243號小行星，係太陽系小行星帶嘅一粒小行星，圍繞住太陽運轉。
10246號小行星

10246號小行星，係太陽系小行星帶嘅一粒小行星，圍繞住太陽運轉。
10244號小行星

10244號小行星，係太陽系小行星帶嘅一粒小行星，圍繞住太陽運轉。
10245號小行星

10245號小行星，係太陽系小行星帶嘅一粒小行星，圍繞住太陽運轉。
10247號小行星

10247號小行星，係太陽系小行星帶嘅一粒小行星，圍繞住太陽運轉。
10248號小行星

10248號小行星，係太陽系小行星帶嘅一粒小行星，圍繞住太陽運轉。
郭東曜

郭東曜，台灣社會福利界人士，弘道老人福利基金會創會執行長。

政治立場
喺第11屆中華民國立法委員選舉，佢支持時代力量。
背心

背心（Sleeveless shirt）係種衫，完全無袖，但仍然有膊頭位。背心係男人常見嘅底衫款式。
背書

背書，又叫背誦，係憑記憶將一篇讀過嘅文講返出嚟。呢種係常見嘅語文學習方法，譬如古時中國會要求細路背熟《三字經》、《千字文》同各種唐詩宋詞。
背囊

背囊係一種袋，特徵係用兩條帶畀人可以穿著兩邊膊頭孭住。背囊比起其他用手抽嘅袋，可以載到更多同更重嘅嘢。背囊常見用途包括返學嘅書包，同埋行山遠足時用咁。
背泳

背泳係游水方式，亦係游水比賽項目之一，背脊要貼住水面望向天噉游，動作特點就好似反轉嘅捷泳。佢嘅優點個鼻一路都喺水上面，方便唞氣，缺點係望唔到前面，好容易蕩失路。

背泳重點
兩隻手用前後交叉，由頭前至大腿用劃水嘅力向前，對腳上下交替踢水推進。游水過程中唔可以反轉個身（除咗轉身），兩隻手手一定要前後交叉動作，唔可以踢蛙式腳。

比賽規則
背泳比賽開始前，參賽者要面向出發台，並用雙手揸住扶手。起跳訊號發出之後，參賽者要以背脊向下嘅型式完成整個賽程。賽例規定，任何參賽者喺頭、膊頭、手或手臂掂到池邊以作終點掂池或轉身掂池前，一定要保持背泳嘅正確位置，當中包括身體可以作出轉動，但係唔可以大過90度（除咗頭部嘅位置），否則會被取消資格。轉身掂池之後，泳手可以作出任何轉身動作，但係腳離開池邊前，身體要恢復背泳嘅正確位置，唔係嘅話就屬於犯規。
而家背泳比賽主要有三種距離：
50米
100米
200米
背眼躄魚

背眼躄魚（學名： Antennarius biocellatus）係躄魚科躄魚屬嘅其中一個種。
背景音樂

背景音樂（英文：background music，BGM），又或者叫配樂，係指一啲唔係用嚟做觀眾注意力中心嘅音樂，例如係喺電子遊戲當中播放、用嚟製造氣氛嘅音樂。
Arras-sur-Rhône

Arras-sur-Rhône係法國嘅一個市鎮，位置喺阿爾代什。
Arrelles

Arrelles係法國嘅一個市鎮，位置喺奧布。
Arphy

Arphy係法國嘅一個市鎮，位置喺奧斯坦尼大區嘅加爾。
Arquettes-en-Val

Arquettes-en-Val係法國嘅一個市鎮，位置喺奧德。
Arrans

Arrans係法國嘅一個市鎮，位置喺黃金丘。
Arrembécourt

Arrembécourt係法國嘅一個市鎮，位置喺奧布。
Arrancy

Arrancy係法國嘅一個市鎮，位置喺埃納。
Arre, Gard

Arre, Gard係法國嘅一個市鎮，位置喺奧斯坦尼大區嘅加爾。
鄧子超

鄧子超（Victor Tang）係香港男演員，因為有先天軟骨發育不全症，身高得132厘米。佢憑住2022年ViuTV電視劇《IT狗》嘅演出而開始獲觀眾留意。
鄧寇克

鄧寇克（法文：Dunkerque，又寫做鄧扣克或者叫燈卻）係法國北部省一座城，響英倫海峽岸邊，近住比利時。
二戰期間嘅1940年，英法軍隊唔夠納粹德國打，由呢座城嘅海邊撤退去英國，後世叫鄧寇克大撤退。
鄧宏業

鄧宏業（Tang Wang Yip，1984年6月5號—）係香港單車手，曾經係香港單車代表隊成員同職業單車隊成員。2007年贏得環南中國海國際單車大賽總冠軍。2009年贏得香港東亞運動會單車比賽男子個人公路賽金牌同男子團體計時賽銅牌。2010年贏得香港單車錦標賽公路賽冠軍。
鄧家禮

鄧家禮（Vincent Tang，1993年1月10號—）係香港男藝人，本身係香港浸會大學音樂系文學碩士生，亦曾經係無綫電視旗下Big Big Channel其中一位KOL。佢自細喺加拿大生活，2016年喺多倫多大學音樂同教育系學士畢業。
佢參加過 USTAR 2016 校花校草選舉，並贏得冠軍。2019年參與#後生仔傾吓偈至363集，離開無綫電視。
謙虛

謙虛（粵拼：him1 heoi1）係世界多地嘅文化當中都有提到嘅一種美德，大致可以理解成一個人順從，明白自己嘅不足，係自大嘅相反。
講你都唔信

《講你都唔信》（英文：Believe It Or Not?）係香港電視廣播有限公司嘅遊戲節目，由曾志偉、錢嘉樂、丁子朗、林秀怡、馮盈盈、鄭衍峰、方紹聰、江嘉敏做主持，喺2022年3月21號到4月6號香港時間逢禮拜一到三22:30到23:15喺翡翠台播。節目嘉賓分兩組，講出真或者假故仔，對方要估邊啲係真邊啲係假。
講師

講師（英文：lecturer）係大學同各種高等教育院校入面嘅其中一種教師，各地都有唔同具體標準，通常都係指資歷比較淺嘅教師。
講嘢

講嘢（粵拼：gong2 je5）或者講話（粵拼：gong2 waa6）係人類溝通嘅方式，透過有意義嘅出聲發音（語言）表達意思。講嘢發出嘅聲源自空氣流動，而喺包括粵語在內嘅大多數語言當中，呢股空氣流動係由個肺嗰度開始嘅。空氣由肺流出，通過氣管、喉、咽同口腔等嘅部位，當中喉係聲帶嘅所在。空氣流過身體咁多唔同部位嗰陣，呢啲身體部份嘅狀態（例如係條脷嘅郁動）都會影響最後發出嚟嘅聲嘅特性—人可以發出好多種唔同款嘅聲，噉亦表示佢哋可以用發出嚟嘅聲表達好多唔同嘅意思。

感知
内文：語音感知
語音感知係指對講嘢嘅聲嘅感知。包括咗人腦判斷聽到嘅聲波，將啲聲波（例如）响腦海入邊斬做一段段音節或者分辨唔同嘅輔音。
謙卑同待客之道嘅比喻

謙卑同待客之道嘅比喻係耶穌講嘅一個比喻，記載喺《新約聖經》《路加福音》第14章第7至14節。

聖經譯文
「
耶穌見到所請嘅客人要坐頭位，就用比喻對佢哋話：「人哋請你去婚宴嘅時候，唔好坐喺頭位度，主人有機會請咗個比你尊貴嘅客人，請咗你同佢嘅嗰個人過來，對你話：『請讓座畀呢一位啦！』你就好尷尬噉退到最尾嘅位。人哋請你嘅時候，去坐喺最尾嘅位度，等主人來對你話：『朋友，請上來座。』噉樣，你喺同席嘅人面前就有光彩。因為凡自高嘅，必降為卑；自甘卑微嘅，必升為高。」耶穌又對請佢嘅人話：「你準備午餐同晚餐，唔好請你嘅朋友、弟兄、親屬同有錢嘅鄰舍，以免佢哋請返你，你就得到報答。你擺設宴席，要請嗰啲貧窮嘅、殘廢嘅、跛嘅、盲嘅，你就有福喇！因為佢哋無能力報答你。喺義人復活嘅時候，你要得到報答。」
」

解釋
耶穌用一個比喻，指出爭奪高位嘅危險，斥責社交上嘅驕傲。通常筵席上所擺設嘅座位係有唔同嘅層次，主人右邊嘅位係最重要嘅，主人左邊嘅第一個位係第二重要嘅，跟住嘅次序有唔同嘅重要性，主人會將尊貴嘅位留畀佢所睇重嘅人。當我哋做客人嘅時候，最好唔好爭搶頭位，先坐喺尾位度，等主人邀請你上來坐嘅時候，你會覺得因為你嘅謙虛而帶來更大嘅光彩。耶穌講呢個比喻，乃係教導眾人，要學習真正嘅謙卑。喺上帝嘅眼中，一個自私自利、自以為是嘅人，係唔配得尊榮。自高意味住最終必降為卑微，真正升高嘅道路係謙卑自己。
耶穌教導被請嘅人點樣做客人，跟住就指示家主點樣做主人。當擺設筵席請客嘅時候，要知道邀請嘅對象同動機。當時擺設筵席嘅目的，係請嗰啲有財勢、有地位，或者同佢哋有關係嘅人，因此可以有回報。耶穌並冇禁止正常嘅社交生活，佢只係強調，唔好期望要有回報。耶穌建議要佢哋喺請客嘅事上，亦都遵行天國嘅道理。應該邀請嗰啲貧窮嘅、殘廢嘅、跛嘅、盲嘅人參加，因為呢四種人係冇機會被邀請參加，亦都冇能力回報請佢嘅主人。請有錢人食飯可得到人嘅回報，但係請窮人食飯可得上帝嘅回報，噉樣先係真正嘅有福。
Cazavet

Cazavet係法國嘅一個市鎮，位置喺阿列日。
Cazeaux-de-Larboust

Cazeaux-de-Larboust係法國嘅一個市鎮，位置喺奧斯坦尼大區嘅上加龍。
Cazaux-d'Anglès

Cazaux-d'Anglès係法國嘅一個市鎮，位置喺奧斯坦尼大區嘅熱爾。
Cazedarnes

Cazedarnes係法國嘅一個市鎮，位置喺奧斯坦尼大區嘅埃羅。
Cazeneuve, Gers

Cazeneuve, Gers係法國嘅一個市鎮，位置喺奧斯坦尼大區嘅熱爾。
Cazevieille

Cazevieille係法國嘅一個市鎮，位置喺奧斯坦尼大區嘅埃羅。